Raġel maqtul u ieħor jittieħed l-isptar Żewġ persuni ġew arrestati mill-Pulizija wara d-delitt li seħħ fl-Imqabba matul il-lejl li għadda. Il-Pulizija rnexxielha tarresta li dawn iż-żewġ individwi f'Ħal Kirkop ftit tas-sigħat wara l-każ li ħalla żewġ kuġini milquta minn sparaturi. Wieħed mill-kuġini miet, u ieħor weġġa' gravi – għalkemm mhux fil-periklu tal-mewt. Il-vittma deher mixħut mal-art fi Triq il-Konvoj ta' Santa Marija, fl-Imqabba iżda mhux eskluż li l-isparatura seħħet f'post ieħor. Net News hu infurmat li l-isparaturi ġew minn persuna jew persuni li kienu qed isuqu mutur. Mhux eskluż li fil-ħin li ġej il-Pulizija ssejjaħ lill-media għal crime conference. Aktar kmieni Raġel Malti li l-identità tiegħu għadha mhux magħrufa tilef ħajtu wara sparatura fi Triq il-Konvoj ta' Santa Marija, fl-Imqabba. Il-każ seħħ għall-ħabta tal-11.30pm ftit wara li ntemmet wirja ta' spettaklu tan-nar piroktekniku b'rabta mal-festival tal-logħob tan-nar li kien qed isir l-Erbgħa filgħaxija. Fil-post ġew msejħa minnufih uffiċjali tal-Pulizija u tim mediku tal-ambulanzi madanakollu l-vittma sfortunatament ġie ċertifikat mejjet fuq il-post. (function(d,s,id){var js,fjs=d.getElementsByTagName(s)[0];if(d.getElementById(id))return;js=d.createElement(s);js.id=id;js.src="//connect.facebook.net/en_US/sdk.js#xfbml=1&version=v2.6";fjs.parentNode.insertBefore(js,fjs);}(document,'script','facebook-jssdk')); Dan filwaqt li mill-ewwel indikazzjonijiet jidher li raġel ieħor involut fil-każ kellu jittieħed l-Isptar Mater Dei b'urġenza għal xi ġrieħi li ġarrab. Filwaqt li ġie infurmat il-Maġistrat tal-Għassa li ħatar l-esperti sabiex jassistuh f'din l-investigazzjoni, kull min għandu xi informazzjoni dwar dan il-każ huwa mħeġġeġ jinforma lill-Pulizija minnufih. Ikkummenta //= $special ?>